**Shinto**

**Læseplan**

**De faglige mål**

Eleverne skal kunne

* karakterisere, analysere og fortolke klassiske og repræsentative shinto-kilder.
* diskutere religionsbegrebet i relation til shinto, herunder karakterisere hvad der kendetegner religiøsitet i Japan (religiøs pluralisme, ortopraksi, pragmatisk religion og levet religion).
* analysere centrale forestillinger i shinto, herunder især kami-begrebet.
* redegøre for shinto mellem stat og religion med Yasakuni-problemet som case.
* forstå rituel praksis og betydningen af renhed i shinto.
* diskutere teodicé-problemstillinger i forbindelse med tsunamien 2011.
* perspektivere medialiseringen af shinto med henblik på at diskutere religionens betydning i Japan.

**Oversigt:**

**Et udfordret religionsbegreb**

Fokus på det religiøse liv i Japan med inddragelse af begreber som pluralisme, inklusiv, ortopraksi.

Kilder: Ama Toshimaro: Hvorfor er japanere a-religiøse? I Andreasen og Borup: *Japansk religion*. Forlaget Univers. 2013. s 19-21.

Baggrundsstof: ”Lost in translation”. I *Religioner lever*. Lindhardt og Ringhof.2017. s. 244-246

Øvelser:

* Innovationsopgave: Lost in translation. En klasse skal på studietur til Kyoto: Lav en mini-guide som skal hjælpe dem til at forstå det religiøse liv i Japan, herunder korrekt adfærd ved helligdomme.
* Hvad fortæller statistiske tal om japansk religion? Kan hentes her:<http://www.worldvaluessurvey.org/WVSDocumentationWV6.jsp>
* Se forskellige klip om japansk religion og fortæl, hvad der kendetegner religion i Japan. Forslag til spændende klip kan hentes her:

<https://www.youtube.com/watch?v=-P4BJdOMce8>

<https://www.youtube.com/watch?v=3cpCpfQoMig>

<https://www.youtube.com/watch?v=RjHhFgvq_co>

<https://www.youtube.com/watch?v=hf6B-_tp6gM>

* Undersøg følgende hjemmesider og diskuter, hvad de fremhæver som det centrale ved shinto:

<http://www.jinjahoncho.or.jp/en/index.html>

<http://www.isejingu.or.jp/en/>

**Religiøse forestillinger**

Fokus på centrale forestillinger i shinto, herunder kami-begrebet.

Kilde: Carmen Blacher: Kami. I Andreasen og Borup: *Japansk religion*. Forlaget Univers. 2013. s 54-56

Baggrundsstof: Natursynet og kamibegrebet. I *Religioner lever*. Lindhardt og Ringhof. 2017. s. 247-249.

Øvelser:

* Se traileren til dokumentarfilmen *Shugendo now* på youtube. Beskriv forholdet til naturen, der kommer til udtryk deri.
* Lav et virtuelt leksikonopslag, hvor du med dine egne ord forklarer kami-begrebet. Giv mindst tre eksempler på kami. Find billeder som illustration.
* Undersøg Jinja Honchos hjemmeside (<http://www.jinjahoncho.or.jp/en/>). Se bl.a. på billedsiden. Sammenlign med Den Danske Folkekirkes officielle hjemmeside. Tal om forskelle og ligheder.

**Shinto – mellem stat og religion**

Fokus på forholdet mellem stat og religion i shinto, herunder Yasukuni-problematikken samt nationalismens brug af shinto.

Kilder: Kojiki: Myter fra Kojiki. I Andreasen og Borup: *Japansk religion*. Forlaget Univers. 2013. s. 58-65

Baggrundsstof: I *Religioner lever*. Lindhardt og Ringhof.2017. s. 250-253.

Øvelser:

* Se BBCs nyhedsudsendelse om Shinzo Abes besøg i Yasukuni. Kan hentes her:<http://www.bbc.com/news/world-asia-25518137>
* Undersøg hjemmesiden for Yasukuni-helligdommen og diskuter hvilken selvforståelse, der kommer til udtryk på hjemmesiden. Kan hentes her<http://www.yasukuni.or.jp/english/>
* Nyere forskning understreger, at Kojiki, til trods for forlæg i mundtligt fortællestof, må betegnes som en konstruktion af hoffet. Diskuter, hvordan synspunkter, som kan tjene hoffet, legitimeres i myterne. Diskuter samspil mellem religion og politik i tidlig shinto.

**Religiøs praksis. Del I**

Fokus på rituel praksis og betydningen af renhed i shinto.

Kilde: Norito, den store renselse. I Andreasen og Borup: *Japansk religion*. Forlaget Univers. 2013. s.66-70

Baggrundsstof: I *Religioner lever*. Lindhardt og Ringhof.2017. s.254-256.

Øvelser:

* Find youtube-videoer af shintos renselsesritual. Forklar med jeres egne ord, hvorfor renhed spiller så stor en rolle i religionen. Inddrag Mary Douglas-citatet "dirt is material in the wrong place".
* Lav en religionsfaglig analyse af norito-teksten til O-harae-ceremonierne. Inddrag pointerne omkring det nationales betydning i religionen.
* Se youtube-video sumobrydning:<https://www.youtube.com/watch?v=-ow3pL8Px84> og forklar hvilke religiøse elementer, der indgår i sporten.
* Find youtube-videoer af shintos bryllupsritual. Forestil jer, at I hedder Miyuki Suzuku og skal giftes. Skriv detaljeret dagbog for jeres længe ventede bryllupsdag. Hvad sker der og hvad betyder de enkelte dele af ritualet? Inddrag bagefter Arnold van Gennep og inddel overgangsritualet i faser.

**Religiøs praksis. Del II**

Fokus på rituel praksis og betydningen af renhed i shinto.

Kilde: “Natlig Matsuri ved Iwashimizu” eller Esben Andreasen: “Ise – shintos hellige by”. I Andreasen og Borup: *Japansk religion*. Forlaget Univers. 2013. s. 71-76

Baggrundsstof: “Solgudindens hjem i Ise”. I *Religioner lever*. Lindhardt og Ringhof.2017. s.256-261.

Øvelser:

* Find oversigtsbilleder af Ise-helligdommen. Lav en præsentation af helligdommen, hvor I bl.a. kommer ind på betydningen af det mytologiske forlæg, stedets status som axis mundi, tabu-forskrifter samt betydningen af den 20- årige genopførsel.

**Tsunami og teodicé**

Fokus på religiøse gruppers respons på tsunamien 11. marts 2011.

Kilder: Barbara Bradley Hagerty: “Efter tsunamien søger japanerne mod de gamle ritualer” i Grundbogen til religion c, Systime 2012

Baggrundsstof: I *Religioner lever*. Lindhardt og Ringhof.2017. s.261-263.

Øvelser:

* Find klip hvor Ishihara Shintaro udtaler sig om katastrofen. Kan hentes her: <https://www.youtube.com/watch?v=0-sGVXHbWvE>
* Se CNNs dækning af tsunamien i Japan:<https://www.youtube.com/watch?v=MegVkyremr4>. Brug din viden om shinto til at forklare tsunamiens betydning for religiøs praksis.

**Shinto 2:0**

Fokus på medialiseringen af shinto med henblik på at diskutere religionens betydning i Japan.

Kilde: Hayao Miyazakis *Min nabo Totoro* (1988).

Baggrundsstof: Shinto. I *Religioner lever*. Lindhardt og Ringhof.2017. s. 264.

Øvelser:

* Lad jer inspirere af manga-tegnestilen og lav jeres egen, hvor I illustrerer myten om Amaterasu og Japans skabelse.
* Find onlinespillet SMITE og undersøg hvilken rolle de shintos guder spiller heri. Forklar det ud fra medialiseringsbegrebet.
* Se trailers til Hayao Miyazakis film, fx *Min nabo Totoro* og *Chihiro og heksene*. Kan I finde eksempler på religiøse træk? Diskuter hvorvidt de religiøse motiver er udtryk for religion eller blot leg med religiøse referencer.
* Læs artiklen “If Pokémon Go feels like a religion, that’s because it kind of is” (<https://www.theguardian.com/technology/2016/jul/12/pokemon-go-addictive-game-shares-much-with-religious-devotion>) og forklar lighedstræk mellem spillet Pokémon Go og religion.

**Forslag til læs videre:**

* Esben Andreasen: “Shinto”: <http://www.emu.dk/sites/default/files/Introduktion%20til%20shinto.pdf>
* Online-spillet SMITE. Fx <https://www.smitegame.com/gods/amaterasu/>
* Se Hayao Miyazakis film “Chihiro og heksene”.